Lav et referat af nedenstående tekst:

Tekst:
- Det svarer jo til Champions League i fodbold. Så det er på alle måder stort for os. Sådan udlægger direktør i Aalborg Pirates, Lars Laursen, fredagens tjekkiske besøgende i Gigantium til Champions Hockey League-braget. Alligevel tror direktøren ikke storkampen mod Sparta Prag trækker meget mere end en sen tirsdagskamp mod Herlev. Udsigten til tre-ludere-og-en-lommetyv på lægterne ærgrer. - Det bliver ikke større, så jeg synes da det er synd, siger direktøren til TV2 Nord. Efter en sensationel sejr over storklubben fra Prag, står Aalborg Pirates pludselig med en reel mulighed for at gå videre i ishockeyens Champions League. Hvis det nu var Barcelona Det vil være en historisk bedrift af nordjyderne, der er i pulje med storhold fra stolte hockeynationer som Finland og Sverige. Det kræver dog en sejr fredag aften. Alligevel kommer de nordjyske hockeyfans næppe til at stå som sild i en tønde. - Der kommer ikke meget bedre end dem, der kommer nu. Men hvis det nu var Barcelona, så er det jo sportsstjerner man følger på TV. Det gør man jo ikke med den tjekkiske liga i ishockey, siger Lars Laursen. Svær økonomi Tidligere har europæiske eventyr været dundrende underskudsforretninger. Men i fjor lavede Aalborg selv et lille overskud på den turneringsmæssige lillebror, Continental Cup. I år er målet et rundt nul. Altså langt fra de bugnende millioner som ruller ind på FCK eller Aalborg Håndbolds konti for deltagelse i deres Champions League. - Vi arbejder ud fra at få det til at løbe rundt, fortæller Lars Laursen, der afslører at piraterne får en halv millioner kroner for at deltage. - Og lodtrækningen har øget rejseomkostningerne, afslører han. Turene til Luleå i Sverige og Jukurit i Finland koster – og samtidig er det storhold med budgetter, der langt overstiger Aalborgs, hvor flere af spillerne arbejder ved siden af hockeyen. Ikke kun aalborggensisk problem Trods få tilskuere og få penge, er direktøren stadig stolt over Aalborg er med – og også med mulighed for det største resultat i dansk klubishockey, overhovedet. - Vi er her kun fordi vi vandt det danske mesterskab – optimalt set var arenaen fyldt, men det er ikke kun et dansk fænomen. I Sverige er der fyldt til SHL i weekenden, men ikke til Champions League. - Jeg synes, der burde være fyldt. Det er aldrig sket at et dansk hold er gået videre i Champions Hockey League. Aalborg spiller hjemme igen søndag. Pucken smides 19:30. TV2 Nord er til kampen, der også kan følges på TV2 Sport og TV2 Play

Referat:
En historisk mulighed og store stjerner får ikke Aalborg Pirates til at håbe på flere end et par tusind tilskuere til Champions League.